Il-Premju Buonamico huwa rikonoxximent imsemmi wara Giovanni Francesco Buonamico, Malti li kellu għal qalbu n-natura lura fis-seklu 17, li l-interessi intellettwali tiegħu wassal għall-kitba ta' mill-inqas erba' manuskritti importanti dwar l-istorja naturali. Dawn kienu jinkludu l-ewwel flora tal-Gżejjer Maltin, l-hekk imsejħa manuskritti Brevis Notitia . Dan l-unur ilu jingħata għal dawn l-aħħar erba' snin u l-Awtorità għall-Ambjent u r-Riżorsi (ERA) tieħu ħsieb torganizza l-Premju Buonamico. Din hija ċerimonja ta' għoti ta' premjijiet ta' kull sena taħt il-patroċinju tal-Eċċelenza Tiegħu l-President ta' Malta biex jonora lil dawk l-individwi li l-azzjonijiet u l-kisbiet tagħhom ibbenefikaw il-bijodiversità u l-ambjent tagħna. Din is-sena, l-ERA qed taħdem b'mod differenti minħabba li qed tistieden lill-pubbliku biex jissottometti n-nominazzjonijiet tiegħu għal individwi u entitajiet li jistgħu jistħoqqilhom dan il-premju f'din il-ħames edizzjoni tal-Premju Buonamico. Entitajiet jistgħu jkunu wkoll intrapriżi privati, kunsilli lokali, jew organizzazzjonijiet governattivi jew mhux governattivi. Biex wieħed jagħmel dan irid jimla applikazzjoni li tinstab fuq is-sit tal-ERA, wieħed jista' jidħol HAWN biex jaċċessa din il-formola. Ma fadalx wisq żmien minħabba li s-sottomissjonijiet jagħlqu nhar il-Ħadd, 5 ta' Settembru. Wieħed jista' jikseb aktar informazzjoni billi jidħol HAWN . Jekk taf lil xi ħadd li ħaqqu dan l-unur mela nistiednuk tinnominah għal dan l-unur prestiġjuż. Ir-rebbieħa tas-sena li għaddiet ta' dan il-premju prestiġjuż kienu s-Sa. Jennifer Fiorentino u s-Sinjur Alfred Micallef, żewġ għalliema tal-bijoloġija li ħadmu bla waqfien fil-qasam tagħhom u għamlu differenza li waslet għall-bidliet importanti! Miktub Minn Iħobb il-lingwa Maltija u jsegwi b'mod attiv ix-xena mużikali lokali. Id-dinja tal-ispettaklu taffaxxinah u l-għaxqa tiegħu jara xows differenti. Biex jirrilassa Emil jieħu gost imur ħdejn il-baħar u fil-kampanja, hemm isib ftit kwiet 'il bogħod mill-ġenn. ''Għadha Kemm Ħallietna L-Mara Li Għamlitni L-Mara Li Jien!'' - Pawla ta' Liquorish "Dan Dak Li Niġbor Fil-Malja Tiegħi Regolarment Meta Mmur Ngħum" - Clare Agius "Xi Darba Jgħidu Kellu Raġun Frank Portelli. "Malli Rawha Riesqa Lejhom Tellgħu Il-Maskra Minnufih… Ġest Li Baqa' Ttimbrat F'Moħħi"